Taqendurt n leqbayel naɣ takessiwt akken is-neqqaṛ nekkni dagi deg At Jennad tettxiḍi d taɣezfant s yiwen n lkettan, uked tesfifin naɣ tiḥucal, uked elxiḍ s wayes ara txiḍeḍ hataya, tesɛiḍ diɣ yiwen n ufṣay izdi-tent akken llant, tesɛiḍ ar lǧiha n ufella lebḍan d ayen ara yessṛen idmaren, tuyat, uked waɛrur, ittxiḍi s lxiḍ uked tesfifin, llan diɣen ifassen swa ad uɣalen s tɣemmaṛ neɣ as tarnuḍ kra isantimen, ma d tineggura agi yennulfa-d s tuyat mebla ifassen, ad tfeṣleḍ ar kessar aɛla ḥsab n lqed n tmeṭut-nni ad iḥmeẓ deg wammas, ar kessar ad tihriw ḥalama d abruɛ ittaweḍ ḥalama d tiwetẓay, ad s-txedmeḍ tisfifin i webruɛ-nni aɛla ḥsab n tidak i t-xedmeḍ di lebḍan, as trnuḍ taɣeggaṭ neɣ asaru, uked elfuḍa, els-itt s seḥa d lehna. (Informatrice N°1)